Cezinando

Kristoffer Cezinando Karlsen (født 1995) er en norsk artist og låtskriver.

Som 16-åring ga han ut EP-en Cez 4 Prez i 2012, mens albumet framtid:sanntid kom ut i 2014. I mars 2016 vant han Urørt-finalen med låten «Botanisk hage». I juni samme år ga han ut albumet Barn av Europa og ble i november kåret til årets nykommer under P3 Gull-utdelingen. For tekstene til albumet Barn av Europa vant han tekstforfatterklassen under Spellemannprisen 2016. Han var også nominert i klassene urban og årets nykommer for samme album.dagsavisen.no: «Cezinando nominert til tre Spellemann-priser»  

Han vant sin andre P3 Gull-pris i 2017, denne gang i klassen årets låt for «Håper du har plass». Under Spellemannprisen 2017 vant han klassene for urban og årets album for albumet Noen ganger og andre. Han var også nominert i klassene for årets tekst­forfatter for albumet og årets låt for «Håper du har plass» mens Ole Torjus Hofvind, som hadde produsert albumet, vant prisen for årets produsent. Han ga ut sitt fjerde album Et godt stup i et grunt vann i 2020, som vant Spellemannprisen 2020 i klassene årets låtskriver og årets tekstforfatter. Han vant i tillegg klassen årets musikkvideo sammen med B-Boy Myhre og Håkon Hoffart for Myhres låt «Gammel person».

I august 2022 slapp han EP-en Samtidig, til gode kritikker. 16. juni 2023 ga han ut sitt femte album, Sprengkulde. For albumet vant han klassene pop og årets tekstforfatter under Spellemannprisen 2023, og var også nominert i klassen årets låtskriver.

Som ballettdanser medvirket han i TV-serien AF1 i 2008, hvor han danset i Operahuset i Oslo, og i MGPjr 2009 på vinnerlåten «Din Egen Vei». Han dubbet stemmen til figuren Charlie i serien Charlie og Lola og Hubert i Hubert, og spilte rollen som Karsten i TV-serien Karsten + Petra i 2002.

I 2020 ga han ut boken Bokstavene. Boken er illustrert av Charlie Roberts.

I 2022 ble han dømt til 120 timer samfunnsstraff for tyveri av designmøbler.

Karlsen har norsk mor og portugisisk far og tilbrakte deler av oppveksten i Lisboa.

 Diskografi 
Studioalbum
 framtid:sanntid (2014)
 Barn av Europa (2016)
 Noen ganger og andre (2017)
 Et godt stup i et grunt vannhttps://www.instagram.com/p/B7D10vkHkKK/ (2020)
 Sprengkulde (2023)
 Sinekyre 3 (2025)

EP-er
 Cez 4 Prez (2012)
 Samtidig (2022)

Singler
 «Destilert Ignoranse» (2013)
 «Jollygood 2014» (2013)
 «Nøkkelknippe» (2013)
 «Multiskitzo» (2014)
 «Sykt Jævla kult» (2015)
 «Gud» (2015)
 «€PA» (2015)
 «Blinkesko/Video/» (2016)
 «Botanisk Hage» (2016)
 «Håper du har plass» (2017)
 «Vi er perfekt men verden er ikke det» (2017)
 «Ingen lager helvete som vi» (2018)

 Priser og nominasjoner 
PrisKlasseUtgivelseResultat Årets Urørt 2016    «€PA»   P3 Gull 2016  Årets nykommer     Spellemannprisen 2016  Urban  Barn av Europa   Tekstforfatter   Årets nykommer & Gramo-stipend     P3 Gull 2017  Årets låt  «Håper du har plass»   Spellemannprisen 2017  Årets låt   Urban  Noen ganger og andre   Årets tekstforfatter   Årets album   GAFFA-prisen 2017  Årets norske album   Edvard-prisen 2018  Populærmusikk   P3 Gull 2018  Årets liveartist     Årets låt  «Er dette alt»   Musikkforleggerprisen 2019  Årets verk – populærmusikk  «Ignite»   Spellemannprisen 2020  Hiphop  Et godt stup i et grunt vann   Årets låtskriver   Årets tekstforfatter   Årets musikkvideo  «Gammel person»   Musikkforleggerprisen 2021  Årets verk - populærmusikk  «Spøkelser»   Bendiksenprisen 2023       Spellemannprisen 2023  Pop  Sprengkulde   Årets tekstforfatter   Årets låtskriver   Spellemannprisen 2025  Hiphop  Sinekyre 3  

 Referanser 

 Eksterne lenker 





Kategori:Norske rappere
Kategori:Årets Urørt
Kategori:Vinnere av Spellemannprisen
Kategori:Norske låtskrivere
Kategori:Alumni fra Elvebakken videregående skole
Kategori:Nordmenn av portugisisk opphav